கட்புலக் குறைபாடுள்ளவர்கள்ள பயனர்களுக்குக் கணினி அணுகலை வழங்கும் கடப்பாட்டுடன் ஆப்பெரா வடிவமைக்கப்பட்டுள்ளது. ஆப்பெராவானது, ஒரு பன்னிலையுலாவியாக, அதனுடைய பயனர் இடைமுகத்தில் பல்வகைப்பட்ட தனிப்பட்ட விருப்பத்தேர்வுகளை நிறைவேற்றும் வகையில் அமைக்கப்பட்டுள்ளது.

ஆப்பெரா [[உலாவி]]யிலுள்ள பெரும்பாலான கூறுகளனைத்தையும் [[விசைப்பலகை]]யை மட்டுமே பயன்படுத்திக் கட்டுப்படுத்த முடியும். அத்துடன், பயனருக்கேற்ற வகையில் இயல்புநிலை [[விசைப்பலகை]]க் குறுக்குவழிகளையும் மாற்றியமைக்க முடியும். இட வழிநடத்துதலையேற்கும் ஒரேயொரு பாரிய [[உலாவி]] ஆப்பெராவே ஆகும். [[சுட்டி]]க் குறிகாட்டல்களையும் ஆப்பெரா ஏற்கின்றது. ஆப்பெராவில் [[சுட்டி]]யை வேறுபட்ட முறைகளில் அசைப்பதன் மூலம் வேறுபட்ட "பின்", "மறுநினைவேற்று" போன்ற [[உலாவி]]ச் செயல்களைச் செயற்படுத்த முடியும்.

சரிவரப் பார்வை தெரியாவர்களுக்கு உதவும் வகையில் உரை, [[படிமம்|படிமங்கள்]] ஆகியவற்றையும் [[அடோப் ஃப்ளாஷ் ப்ளேயர்|அடோபி விளாசு பிளேயர்]], யாவாத் தளம், அளவிடக்கூடிய காவி வரைகலை போன்ற ஏனைய உள்ளடக்கங்களையும் அளவிற்பெருப்பிக்கவோ சிறிதாக்கவோ (20%இலிருந்து 1000% வரை) செய்வதற்காகப் பக்கப் பெருப்பிப்பு வசதியும் ஆப்பெராவில் உள்ளடக்கப்பட்டுள்ளது. ஆப்பெராவில் பயனரொருவர் வலைப் பக்கங்களுக்கான எழுத்துருக்களையும் நிறங்களையும் தேர்வு செய்வதுடன் பக்கமொன்றின் [[விழுத்தொடர் பாணித் தாள்கள்|விழுதொடர்பாணித்தாட்பாணியினது]] கட்டுப்பாட்டினையும் நீக்க முடியும். [[இணையத்தளம்|தளங்களை]] உயர்நிற வேறுபாட்டிலோ வாசிப்பதற்கு மேலுமிலகுவான எழுத்துருக்களிலோ தோன்றச் செய்வதற்கு இத்தெரிவு பயன் மிக்கது.

[[ஐபிஎம்|அனைத்துலக வணிகப் பொறிகள் கூட்டு நிறுவனத்துடன்]] இணைந்து வடிவமைக்கப்பட்ட குரலாளுகை முறையின் மூலம் [[விசைப்பலகை]]யோ [[சுட்டி]]யோ இன்றி ஆப்பெரா [[உலாவி]]யைக் கட்டுப்படுத்த முடியும். இம்முறையின் மூலம் பக்கங்களையும் தெரிவு செய்யப்பட்ட உரையையும் பலத்து வாசிக்கச் செய்யவும் முடியும்.

மெதுவான [[இணையம்|இணைய]] இணைப்புகளில் ஆப்பெரா [[உலாவி]]யில் ஆப்பெரா தருபோ என்ற வசதியைச் செயற்படுத்தினால், ஆப்பெராவின் [[வழங்கி]]கள் [[புறொக்சி சேவர்|நிகர்வழங்கியாகச்]] செயற்பட்டு, வேண்டப்பட்ட வலைப் பக்கத்தைப் பயனருக்கு அனுப்பும் முன் 80% வரை சுருக்கி அளிக்கும். இச்செயன்முறையானது அனுப்பப்படும் தரவுகளின் மொத்த அளவைக் குறைப்பதுடன், பக்கத்தை ஏற்றுவதற்குத் தேவையான நேரத்தினளவையும் குறைக்கின்றது. இம்முறையானது [[ஆபெரா மினி|ஆப்பெரா மினியிலும்]] பயன்படுத்தப்படுகின்றது.

மொழிகளும் ஓரிடமாக்கலும்
பயன்படுதகவும் அணுகற்றகவும்
தகவற்காப்பும் பாதுகாப்பும்
வசதிகள்